**Ministru kabineta noteikumu projekta „Grozījumi Ministru kabineta 2018.gada 28. augusta noteikumos Nr. 551 „Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas, atjaunošanas un iznīcināšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2018. gada 28. augusta noteikumos Nr. 551 „Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas, atjaunošanas un iznīcināšanas kārtība”” (turpmāk – noteikumu projekts) mērķis ir paredzēt vienotu traktortehnikas vadītāja apliecības un speciālās traktortehnikas vadītāja apliecības: 1. apmaiņas termiņu, nosakot, ka jaunās vadītāja apliecības tika izsniegtas jau ar 2009. gada 1. janvāri, nevis 2009. gada 14. oktobri;
2. apmaiņas kārtību:
	1. nosakot bijušās Latvijas PSR izdotajās traktortehnikas vadītāja apliecībās norādītās kategorijas pielīdzināšanu jaunajām kategorijām;
	2. paredzot, ka, apmainot vadītāja apliecību pret TR2 kategorijas vadītāja apliecību, tajā papildus tiks ierakstīta arī TR1 kategorija, kaut arī TR2 kategorijā ietilpst visi traktori, tostarp TR1 kategorijas traktori;
	3. nosakot, ka laikā no 2009. gada 1. janvāra līdz 13. oktobrim piešķirto traktortehnikas vadītāja A kategoriju pielīdzina TR1 un TR2 kategorijai;
	4. nosakot, ka, apmainot speciālās traktortehnikas vadītāja apliecību pret kategorijas “cita pašgājēja tehnika” vadītāja apliecību vai traktortehnikas vadītāja apliecību pret H kategorijas vadītāja apliecību, tās tiks pielīdzinātas TR4 kategorijai, ja vadīšanas eksāmens bija kārtots uz pašizgāzēja (dampera).
 |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir sagatavots, pamatojoties uz Ceļu satiksmes likuma 22.panta otro daļu un 25. panta ceturto daļu un likuma “Par reglamentētajām profesijām un profesionālās kvalifikācijas atzīšanu” 18. panta pirmās daļas 1. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd prasības traktortehnikas vadītāja tiesību iegūšanai un atjaunošanai, kā arī traktortehnikas vadītāja apliecības izsniegšanas, apmaiņas, atjaunošanas un iznīcināšanas kārtību un termiņus, kā arī gadījumus, kad vadītāja apliecība iznīcināma, nosaka Ministru kabineta 2018. gada 28. augusta noteikumi Nr.551 „Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas, atjaunošanas un iznīcināšanas kārtība” (turpmāk – noteikumi Nr. 551). 1. Saskaņā ar likuma “Par reglamentētajām profesijām un profesionālās kvalifikācijas atzīšanu” 3. panta trešo daļu Latvijas Republikā tiek atzīti bijušās Latvijas PSR izglītības iestāžu izdotie izglītību un profesionālo kvalifikāciju apliecinoši dokumenti, izņemot: 1) bijušo PSKP un VĻKJS izglītības iestāžu izdotie dokumenti; 2) dokumenti, kas neatbilst starptautiskajās konvencijās un Saeimas apstiprinātajos starptautiskajos līgumos izglītībai un profesionālajai kvalifikācijai izvirzītajām prasībām. Šobrīd noteikumos Nr. 551 nav konkrēti noteikts, kā Valsts tehniskās uzraudzības aģentūrā (turpmāk – aģentūra) var apmainīt bijušās Latvijas PSR izdotās traktortehnikas vadītāja apliecības, kā arī nav noteikta kārtība, kā bijušās Latvijas PSR izdotajās traktortehnikas vadītāja apliecībās norādītās kategorijas pielīdzina jaunajām kategorijām. Lai precizētu, kuras traktortehnikas vadītāja apliecības var apmainīt aģentūrā, un lai būtu skaidri noteikta kārtība, kā bijušās Latvijas PSR izdotajās traktortehnikas vadītāja apliecībās norādītās kategorijas pielīdzina jaunajām kategorijām, nepieciešams izdarīt grozījumus noteikumos Nr. 551.
2. Saskaņā ar 2008. gada 15. maija likumu “Grozījumi Ceļu satiksmes likumā” iepriekšējās izmaiņas traktortehnikas vadītāja apliecību kategorijās, kad divas apliecības tika apvienotas vienā, stājās spēkā 2009. gada 1. janvārī. Savukārt šobrīd spēku zaudējušie Ministru kabineta noteikumi Nr.1123 “Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas, atjaunošanas un iznīcināšanas kārtība” (turpmāk – noteikumi Nr. 1123) stājās spēkā tikai 2009. gada 14. oktobrī. Tomēr aģentūra saskaņā ar Ceļu satiksmes likumu no 2009. gada 1.janvāra izsniedza jau tābrīža jaunā parauga vadītāja apliecības. Noteikumu Nr. 551 noslēguma jautājumos paredzētais traktortehnikas vadītāja apliecību vai speciālās traktortehnikas vadītāja apliecību apmaiņas kārtības noteiktais vadītāja apliecību izdošanas datums nav precīzs, jo tālaika jaunās vadītāja apliecības izsniedza jau ar 2009. gada 1. janvāri, nevis ar 2009.gada 14. oktobri, tāpēc noteikumu projektā minēts korekts vadītāja apliecību nomaiņas periods.
3. Noteikumu projekts paredz, ka, apmainot vadītāja apliecību pret TR2 kategorijas vadītāja apliecību, tajā papildus vadītāja tiks ierakstīta arī TR1 kategorija, kaut arī TR2 kategorijā ietilpst visi traktori, tostarp TR1 kategorijas traktori. Tas ir nepieciešams, lai rastu vienotu izpratni par personu tiesībām vadīt konkrētas kategorijas traktoru. Pie aģentūras bieži vēršas valsts institūcijas, darba devēji un vadītāja apliecību īpašnieki ar lūgumu skaidrot, vai ar B vai TR2 kategorijas vadītāja apliecību drīkst vadīt A vai TR1 kategoriju. Ir pat bijuši gadījumi, kad darba devējs nepieņem darbā personu, kurai ir B vai TR2 kategorijas vadītāja apliecība, bet nav A vai TR1 kategorijas vadītāja apliecība. Šī neizpratne ir izveidojusies tādēļ, ka ir virkne vadītāja apliecību, kurās tiek norādītas abas (A un B) traktora kategorijas, un, apmainot šādas vadītāja apliecības, aģentūras sistēma automātiski ģenerē vadītāja apliecības ar TR1 un TR2 kategorijām. Šāda situācija izveidojusies arī tāpēc, ka Ministru kabineta noteikumos par traktortehnikas vadītāja tiesību iegūšanu un apliecību izsniegšanu nav paredzēta kārtība, kādā kategorijas ierakstāmas vadītāja apliecībās.
4. Noteikumu Nr. 551 56.1. apakšpunkts paredz, ka laikā no 2009. gada 1. janvāra līdz 13. oktobrim piešķirto traktortehnikas vadītāja A kategoriju pielīdzina TR1 kategorijai.

Iepriekšējā traktortehnikas kategoriju maiņa jeb pāreja no traktortehnikas vadītāja apliecības un speciālās traktortehnikas vadītāja apliecības (vecā parauga vadītāja apliecības) uz apvienoto traktortehnikas vadītāja apliecību notika 2009. gada 1. janvārī, kad stājās spēkā 2008. gada 15. maija likums “Grozījumi Ceļu satiksmes likumā”, kas noteica jaunās traktortehnikas vadītāja apliecību kategorijas. Apvienotās traktortehnikas vadītāja apliecības paraugs saskaņā ar noteikumiem Nr. 1123 stājās spēkā tikai 2009. gada 14. oktobrī. Savukārt 2012. gada 27. jūnijā stājās spēkā grozījumi noteikumos Nr.1123, un tie paredzēja, ka, apmainot A kategorijas traktortehnikas vadītāja apliecību, kas izsniegta pirms noteikumu Nr.1123 spēkā stāšanās, to pielīdzina jaunajai B kategorijai. Šobrīd ir konstatēta problēma, kas prasa tūlītēju rīcību tās novēršanai, proti, Ministru kabinets, 2012. gada 27. jūnijā grozot noteikumus Nr.1123, nav ņēmis vērā to faktu, ka apvienotās traktortehnikas vadītāja apliecības sāka izdot ar 2009. gada 1. janvāri, bet noteikumi Nr. 1123 stājās spēkā tikai 2009. gada 14. oktobrī. Tādējādi, ja vecā parauga traktortehnikas vadītāja A kategorijas apliecība tika apmainīta laikā no 01.01.2009. līdz 13.10.2009., persona zaudēja B kategoriju, savukārt pēc 2009. gada 13. oktobra šī pati persona varētu iegūt B kategoriju. Ja persona līdz 2009. gada 1. janvārim ir ieguvusi A kategoriju, tad šobrīd, apmainot traktortehnikas vadītāja apliecību, A kategorija tiek pielīdzināta TR1 un TR2 kategorijai. 2018. gada 1. septembrī spēku zaudējušo noteikumu Nr.1123 nepilnību dēļ patlaban nav iespējams korekti apmainīt to personu traktortehnikas vadītāja A kategorijas apliecības pret TR1 un TR2 kategorijas vadītāja apliecību, ja tā apmainīta laikā no 01.01.2009. līdz 13.10.2009. Lai novērstu šo nepilnību, nepieciešams precizēt noteikumu Nr.551 56.1. apakšpunktu.1. 2018. gada 1. septembrī spēkā stājās virkne izmaiņu vadītāja apliecību kategorijās un grupās: uz pusi tika samazinātas vadītāja apliecību kategorijas un izveidotas četras jaunas kategorijas, kurām piešķirti apzīmējumi TR1, TR2, TR3 un TR4. Katra vadītāja apliecību kategorija atbilst šādas traktortehnikas grupām:

1) TR1 — traktori, lauksaimniecības pašgājējmašīnas, komunālās mašīnas, universālās pašgājējmašīnas, ekskavatori, iekrāvēji un speciālās pašgājējmašīnas ar pilnu masu līdz 7500 kilogramiem;2) TR2 — visi traktori, lauksaimniecības pašgājējmašīnas, komunālās mašīnas, universālās pašgājējmašīnas, buldozeri, ekskavatori, iekrāvēji un speciālās pašgājējmašīnas;3) TR3 — meža mašīnas, ekskavatori, iekrāvēji un speciālās pašgājējmašīnas;4) TR4 — ceļubūves mašīnas, buldozeri, ekskavatori, iekrāvēji un speciālās pašgājējmašīnas.Ministru kabineta 2017. gada 6. jūnija noteikumu Nr. 313 “Traktortehnikas un tās piekabes reģistrācijas noteikumi” (turpmāk – noteikumi Nr.313) 1. pielikumā ir minētas traktortehniku un tās piekabju grupas un to apakšgrupas. Līdz 2018. gada 1. septembrim traktortehnika pašizgāzējs (dampers) – kāpurķēžu vai riteņu pašgājējmašīna ar kravas kasti, kas transportē un izgāž vai izklāj materiālu, bet iekraušanu veic kāds cits, ne pašizgāzējs (turpmāk – pašizgāzējs (dampers)), bija iekļauts traktortehnikas grupā “Speciālā pašgājejmašīna”. Pārskatot traktortehnikas vadītāja apliecību kategorijas, tika pārskatītas un attiecīgi mainītas arī traktortehnikas grupas un to apakšgrupas. Ievērojot būvniecības un ceļu nozares speciālistu ieteikumus, pašizgāzējs (dampers) tika pārcelts no grupas “Speciālā pašgājējmašīna” uz grupu “Ceļubūves mašīnas”, jo pēc būtības pašizgāzējs (dampers) atbilst grupas “Ceļubūves mašīnas” definīcijai – pašgājējmašīnas, kas konstruētas ceļu būvniecības, kopšanas un uzturēšanas darbu veikšanai, būvniecības un celtniecības darbu veikšanai un karjeru darbu veikšanai un meliorācijas darbiem. Ņemot vērā iepriekš minēto, 2018. gada 31. augustā stājās spēkā Ministru kabineta 2018. gada 28. augusta noteikumi Nr. 550 “Grozījumi Ministru kabineta 2017. gada 6. jūnija noteikumos Nr. 313 “Traktortehnikas un tās piekabes reģistrācijas noteikumi””, kas paredz, ka saskaņā ar 1.pielikuma 8. punktu apakšgrupa “Pašizgāzējs (dampers)” ir iekļauts grupā “Ceļubūves mašīnas”. Tā kā pašizgāzējs (dampers) līdz 2018.gada 1. septembrim atradās grupā “Speciālā pašgājējmašīna” to varēja vadīt ar:1. speciālās traktortehnikas vadītāja apliecību kategorijā “Cita pašgājēja tehnika”, kura izsniegta līdz 2009. gada 1. janvārim vai
2. traktortehnikas vadītāja apliecību H kategorijā, ja apliecība izsniegta laikā no 2009. gada 1. janvāra līdz 2018. gada 31. augustam.

Noteikumi Nr.551 paredz, ka, apmainot speciālās traktortehnikas vadītāja apliecību, kategoriju “Cita pašgājēja tehnika” un traktortehnikas vadītāja apliecību H kategoriju pielīdzina TR2 kategorijai. Lai iegūtu speciālās traktortehnikas vadītāja apliecību ar kategoriju “Cita pašgājēja tehnika” vai traktortehnikas vadītāja apliecību ar H kategoriju, vadīšanas eksāmenu varēja kārtot pēc izvēles ar jebkuru no grupas “Speciālā pašgājējmašīna” apakšgrupas traktortehniku (piemēram, pašizgāzēju (damperu), militāro pašgājējmašīnu, cauruļu licēju, celšanas pašgājējmašīnu vai citu speciālo pašgājējmašīnu). Pēc aģentūras datiem, ir izsniegts ap 4000 vadītāja apliecību, kas ļauj vadīt speciālo pašgājējmašīnu. No tām ir izsniegtas ap 600 vadītāja apliecības, kas iegūtas, vadīšanas eksāmenu kārtojot uz pašizgāzēja (dampera). No 2018. gada 1. septembra, apmainot vadītāja apliecību, kas iegūta, kārtojot vadīšanas eksāmenu uz pašizgāzēja (dampera), attiecīgā kategorija tiek pielīdzināta TR2 kategorijai, kas nedod tiesības vadīt pašizgāzēju (damperu). Tā kā pašizgāzējs (dampers) no 2018. gada 1. septembra ir iekļauts grupā “Ceļubūves mašīnas”, vadītājam, lai vadītu pašizgāzēju (dampers), ir nepieciešama TR4 kategorijas vadītāja apliecība. Tādējādi ir izveidojusies situācija, kad vadītāja apliecību maiņas dēļ persona zaudē tiesības vadīt to traktortehniku, par kuru speciāli ir kārtojusi vadītāja apliecību un līdz šim bijusi tiesīga to vadīt. Lai novērstu minētās nepilnības, noteikumu projekts paredz, ka līdz ar vadītāja apliecības maiņu kategorija “Cita pašgājēja tehnika” vai H kategorija tiktu pielīdzināta TR4 kategorijai, ja vadīšanas eksāmens bija kārtots uz pašizgāzēja (dampera). Aģentūras rīcībā ir visa nepieciešamā informācija, lai nodrošinātu atbilstošo kategoriju piešķiršanu personai. 1. Lai novērstu interpretācijas iespējas, noteikumu projekts paredz precizējumus attiecībā uz figūras “garāža” izpildi un praktisko zināšanu pārbaudi vadīšanas eksāmenā. Noteikumu projekts paredz, ka, izpildot figūru “garāža”, traktoram ir jābūt savienojumā ar piekabi, kā arī eksāmena kārtotājam ir jāspēj pareizi atbildēt uz praktiskajiem jautājumiem.
 |
| 3. | Projekta izstrādē iesaistītās institūcijas un publiskas personas kapitālsabiedrības | Valsts tehniskās uzraudzības aģentūra |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz:1. 400–600 personām, kas ieguvušas tiesības vadīt speciālās pašgājējmašīnas grupas kategoriju, kārtojot vadīšanas eksāmenu uz pašizgāzēja (dampera);
2. 1140 personām, as līdz 2009. gada 1. janvārim iegūtās traktortehnikas vadītāja apliecības ar A kategoriju apmainīja laikā no 01.01.2009. līdz 13.10.2009., tādējādi zaudējot B kategoriju;
3. personām, kuras vēlēsies apmainīt Latvijas PSR laikā iegūtās traktortehnikas vadītāja apliecības.
 |
| 2. | Tiesiskā regulējuma ietekme uz tautsaimniecību un administratīvo slogu | Personām nebūs jākārto eksāmeni TR4 kategorijas vadītāja apliecības saņemšanai, lai tās pēc vadītāja apliecības maiņas varētu turpināt vadīt pašizgāzēju (damperu).  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana.Noteikumu projekta izstrādes laikā notikušas konsultācijas ar biedrību „Latvijas ceļu būvētājs”. |
| 2. | Sabiedrības līdzdalība projekta izstrādē | Informācija par noteikumu projektu no 2018. gada 23. novembra līdz 30. novembrim bija ievietota Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā „Sabiedriskā apspriešana”. Noteikumu projekts elektroniski tika nosūtīts saskaņošanai Lauksaimniecības tehnikas ražotāju un tirgotāju asociācijai, Zemnieku saeimai un Lauksaimnieku organizāciju sadarbības padomei. |
| 3. | Sabiedrības līdzdalības rezultāti | Par tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi.Saskaņošanas laikā iebildumi no sabiedrības pārstāvjiem un nevalstiskajām organizācijām netika saņemti.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts tehniskās uzraudzības aģentūra  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs Jānis Dūklavs

Bumbuls 67027184

adris.bumbuls@zm.gov.lv